Ηρακλέους Βωμοί

Οι Ηρακλέους Βωμοί ήταν αρχαία ελληνική πόλη στη νότια Μεσοποταμία.

Η πόλη αναφέρεται και από τον αλεξανδρινό γεωγράφο Κλαύδιο Πτολεμαίο. Βρισκόταν στις όχθες του ποταμού Τίγρη, προς τα σύνορα με την Σουσιανή. Ήταν μεταξύ της Άκρας και της Αλεξάνδρειας. Η πόλη ιδρύθηκε στα χρόνια των Διαδόχων του Μεγάλου Αλεξάνδρου, πάνω στην παλαιότερη Ασσούρ. Ονομάστηκε έτσι προφανώς για να τιμηθεί η ελληνική θεότητα του Ηρακλέους, τον οποίο Ηρακλή προέβαλλε σαν πρόγονό του ο Μέγας Αλέξανδρος. Από ανασκαφές που έγιναν στο μέρος, ανακαλύφθηκε μια στήλη αφιερωμένη στον Έλληνα ημίθεο. 

Η αρχαία ελληνική πόλη βρίσκεται στο σημερινό νότιο Ιράκ.

Παραπομπές

Πηγές
 Κλαυδίου Πτολεμαίου Γεωγραφική υφήγησις.
 Εγκυκλοπαίδεια Ελευθερουδάκη. 

Αρχαίες πόλεις της Μεσοποταμίας